Author: Irene
Last saved by: lingvistica
Company: Microsoft Corporation

Postul: B1 TV
Monitorizare: Irina Nicula
Perioada: septembrie 2008	

Ziua | Ora | Emisiunea şi persoana care a rostit greşeala | Versiunea greşită | Versiunea corectă | Explicaţia

1.IX.2008

18.23

6! Vine presa
Crawl

Rusia nu vrea o confruntare cu nici un stat.

Rusia nu vrea o confruntare cu niciun stat.

Ortografie: conform DOOM^2, pronumele şi adjectivele negative (niciun, nicio, niciuna, niciunul etc.) se scriu 
într-un cuvânt.

1.IX.2008

18.31

6! Vine presa
Ecran

Primvicepreşedinte PNŢCD

Prim-vicepreşedinte al PNŢCD

Ortografie: substantivul compus prim-vicepreşedinte se scrie cu cratimă după primul element.
Sintaxă: nemarcarea relaţiilor sintactice.

2.IX.2008

18.13

6! Vine presa
Crawl

Mulţumesc lui Dumnezeu că bunul simţ a prevalat (în traducerea unei declaraţii a lui Putin)

Mulţumesc lui Dumnezeu că bunul- simţ  a prevalat

Ortografie: conform DOOM^2, substantivul compus subliniat se scrie cu cratimă (bun-simţ).

2.IX.2008

18.15

6! Vine presa
Crawl

cu acordul lui Traian BăsescuPreşedintele

cu acordul lui Traian Băsescu. Preşedintele

Punctuaţie: nemarcarea finalului enunţului prin punct şi lipsa spaţiului la începutul enunţului următor.

2.IX.2008

18.44

6!Vine presa
Voice-off

Peste doisprezece mii de km de platou continental

Peste douăsprezece mii de km de platou continental

Sintaxă: numeralul compus cu valoare adjectivală douăsprezece se acordă cu substantivul de genul feminin mie, cu forma de plural mii (o mie – două mii).

2.IX.2008

18.45

6! Vine presa
Voice-off

Partea ucrainiană

Partea ucraineană

Lexic: adjectivul 
ucrainean este derivat cu sufixul 
„-ean” de la numele ţării corespunzătoare, Ucraina.

2.IX.2008

18.47

6!Vine presa
Livia Dilă

Un teritoriu de doisprezece mii de metri pătraţi

Un teritoriu de douăsprezece mii de metri pătraţi

Sintaxă: numeralul compus cu valoare adjectivală douăsprezece se acordă cu substantivul de genul feminin mie, cu  forma de plural mii (o mie – două mii).

2.IX.2008

19.07

Ştiri
Voice-off

Dorind să transverseze strada, maestrul

Dorind să traverseze strada, maestrul

Lexic: verbul are forma a traversa (< fr. traverser).

2.IX.2008

19.09

Ştiri
Voice-off

Demiterea lui Andone continuă să aibe ecou

Demiterea lui Andone continuă să aibă ecou

Morfologie: pentru persoana a 
III-a, forma de conjunctiv a verbului a avea este să aibă.

2.IX.2008

19.13

Ştiri
Titlu

„Fiara” din nou în Liga Campionilor

„Fiara”, din nou în Liga Campionilor

Sintaxă: elipsa predicatului trebuie marcată grafic prin virgulă.

3.IX.2008

19.53

6! Vine presa
Dan Dumitrescu

Omul acela vroia să ne construiască nouă centrul Bucureştiului

Omul acela voia să ne construiască nouă centrul Bucureştiului

Morfologie: Forma de imperfect vroiam este un hibrid între voiam (de la verbul a voi) şi vream (de la verbul a vrea). Forma corectă de imperfect a verbului a voi este fără [r].

3.IX.2008

19.55

Ştiri, Fotbal total
Titlu

Arbitrajul la pământ!

Arbitrajul, la pământ!

Sintaxă: elipsa predicatului trebuie marcată grafic prin virgulă.

6.IX.2008

11.19

Codul lui Oreste
Oreste Teodorescu

Au fost nişte provideri de aparatură medicală ultramodernă

Au fost nişte furnizori de aparatură medicală ultramodernă

Lexic: folosirea substantivului englezesc provider în locul corespondentului său din română –  substantivul furnizor.

7.IX.2008

11.45

Căminul de cinci stele
Luana Ibacka

Foarte puţine lucruri îţi pot aduce în casă atâta confort ca şi un scaun de masaj

Foarte puţine lucruri îţi pot aduce în casă atâta confort ca un scaun de masaj

Sintaxă: folosirea lui şi parazitar.

7.IX.2008

12.00

Căminul de cinci stele
Luana Ibacka

Ca şi garanţie, cât oferă showroomul?

Ce garanţie oferă showroomul/Ca garanţie, cât oferă showroomul?

Sintaxă: folosire lui şi parazitar.

7.IX.2008

12.01

Căminul de cinci stele
Luana Ibacka

cel mai ieften începe la 800 de euro

Cel mai ieftin începe la 800 de euro.

Ortoepie: pronunţare hipercorectă a adjectivului ieftin.

7.IX.2008

12.04

Totul despre casa mea
Luana Ibacka

Şoseaua Nordului pare o zonă inaccesibilă şi din punct de vedere al preţului, şi al...

Şoseaua Nordului pare o zonă inaccesibilă şi din punctul de vedere al preţului, şi al...

Sintaxă: substantivul în genitiv preţului cere forma articulată a substantivului punct inclus în locuţiunea prepoziţională din punct(ul) de vedere.

7.IX.2008

12.27

Totul despre casa mea
Luana Ibacka

Parametrii deosebiţi ai acestui parchet care 
l-am întâlnit în tot imobilul

Parametrii deosebiţi ai acestui parchet pe care 
l-am întâlnit în tot imobilul

Sintaxă: complementul direct realizat ca pronume relativ se construieşte cu prepoziţia gramaticalizată pe.

8.IX.2008

18.43

6! Vine presa
Voice-off

Odată cu această 
sărbătoare începe culesul grâului, a secarei...

Odată cu această 
sărbătoare începe culesul grâului, al secarei...

Sintaxă: dezacord; pronumele semiindependent al este un substitut al substantivului culesul, deci preia de la acesta numărul şi genul.

8.IX.2008

19.08

6! Vine presa
Livia Dilă

A fost învestit cu titlul de Cetăţean de Onoare a oraşului Bechet

A fost învestit cu titlul de Cetăţean de Onoare al oraşului Bechet

Sintaxă: dezacord; pronumele semiindependent al preia informaţia de gen şi număr de la substantivul cetăţean (genul masculin, numărul singular), nu de la substantivul onoare.

8.IX.2008

19.21

6! Vine presa
Roxana Iliescu

Ne puteţi spune după publicitate legendele potrivit căreia o mamă nu are lapte suficient...

Ne puteţi spune după publicitate legendele potrivit cărora o mamă nu are lapte suficient...

Sintaxă: pronumele relativ care este un substitut al substantivului legendele, aşadar preia de la acesta informaţia de gen şi număr (genul feminin, numărul plural). În acest context, forma corectă a pronumelui este cărora.

8.IX.2008

19.34

Ştiri
Crawl

Atacanţii Ciprian Marica şi Daniel Niculae nu au facut deplasarea în Insulele Feroe

Atacanţii Ciprian Marica şi Daniel Niculae nu au făcut deplasarea în Insulele Feroe

Punctuaţie: absenţa diacriticelor.

8.IX.2008

19.35

Ştiri
Titlu

Spranţe pentru Euro

Speranţe pentru Euro

Greşeală de tehnoredactare.

8.IX.2008

19.47

6! Vine presa
Dan Dumitrescu

Cât mai a rămas din sufletul românului iubitor de fotbal

Cât a mai rămas din sufletul românului iubitor de fotbal

Sintaxă: semiadverbul mai nu trebuie plasat înaintea întregii forme verbale compuse, ci între verbul auxiliar şi verbul lexical.

8.IX.2008

19.54

Ştiri
Prezentatoare

Antrenorul e  (pronunţat [e]) de vină

Antrenorul [ie] de vină.

Ortoepie: pronunţarea fără preiotare a formei de indicativ prezent, persoana a III-a singular a verbului a fi.

IX.IX.2008

12.17

Ştiri
Voice-off

Consilier al primului-ministru
Cancelaria primului-ministru

Consilier al prim-ministrului
Cancelaria prim-ministrului

Morfologie: adjectivul prim din alcătuirea substantivului prim-ministru este invariabil, articolul hotărât adăugându-se la substantivul ministru.

IX.IX.2008

12.27

Meteo
Prezentatoare

Vor fi averse şi descărcări electrice în Moldova şi Dobrogea

Vor fi averse şi descărcări electrice în Moldova şi Dobrogea

Ortoepie: accentuare greşită (pe a doua silabă) a substantivului Dobrogea.

IX.IX.2008

18.19

6! Vine presa
Crawl

Administaţia prezidenţială

Administraţia prezidenţială

Greşeală de tehnoredactare.

IX.IX.2008

18.19

6! Vine presa
Crawl

Temenul stabilit iniţial

Termenul stabilit iniţial

Greşeală de tehnoredactare.

10.IX.2008

18.08

6! Vine presa
Voice-off

A fost introdus primul fascicol de protoni

A fost introdus primul fascicul de protoni

Ortoepie: pronunţie hipercorectă a substantivului fascicul.

10.IX.2008

18.10

6! Vine presa
Crawl

[...] numiţi şi „paticulele lui Dumnezeu”

[...] numiţi şi „particulele lui Dumnezeu”

Greşeală de tehnoredactare.

10.IX.2008

18.11

6! Vine presa
Crawl

cel mai mare accelerator de particule din lume a fost pornit, azi dimineţa,...

cel mai mare accelerator de particule din lume a fost pornit, azi-dimineaţă,...

Ortografie: conform DOOM^2, adverbele compuse de timp se scriu cu cratimă (azi-dimineaţă, mâine-seară, poimâine-dimineaţă etc.).

10.IX.2008

18.12

6! Vine presa
Crawl

vor putea detecta noi particule sub-atomice

vor putea detecta noi particule subatomice

Ortografie: prefixoidul sub- se  ataşează la substantiv direct, fără cratimă.

10.IX.2008

19.34

6! Vine presa
Titlu

Ceasul lui Einstein la licitaţie

Ceasul lui Einstein, la licitaţie

Sintaxă: elipsa predicatului trebuie marcată grafic prin virgulă.

14.IX.2008

11.35

Căminul de 5 stele
Luana Ibacka

Pe lângă parametrii acustici care le au [se prezintă nişte boxe]

Pe lângă parametrii acustici pe care îi au

Sintaxă:
1. Complementul direct realizat ca pronume relativ trebuie precedat de prepoziţia gramaticalizată pe.
2. Cliticul pronominal este un substitut al substantivului parametri, preia de la acesta numărul şi genul, deci ar trebui să aibă forma îi.

14.IX.2008

11.37

Căminul de 5 stele
Luana Ibacka

Ca niciodată, am angajat şi hostese

Ca niciodată, am angajat şi gazde/prezentatoare.

Lexic: folosirea substantivului englezesc hostess în locul corespondentului din română gazdă. La forma de singular  s-a ataşat desinenţa de plural specifică substantivelor de genul feminin din limba română
(după modelul stewardesă – stewardese).

14.IX.2008

11.40

Căminul de 5 stele
Luana Ibacka

Bineînţeles că dulapul a rămas nici el un dulap standard

Bineînţeles că dulapul nu a rămas nici el un dulap standard

Sintaxă: adverbul negativ nici se foloseşte doar în contexte negative, cu verbul la forma negativă.

14.IX.2008

11.41

Căminul de 5 stele
Luana Ibacka

M-am oprit la această bucătărie, deoarece este huge

M-am oprit la această bucătărie, deoarece este imensă.

Lexic: folosirea englezismului huge în locul adjectivului corespondent din română – imens.

14.IX.2008

11.43

Căminul de 5 stele
Luana Ibacka

Această bucătărie care aţi adus-o la târg

Această bucătărie pe care aţi adus-o la târg.

Sintaxă: complementul direct realizat ca pronume relativ trebuie să se construiască cu prepoziţia gramaticalizată pe.

14.IX.2008

11.46

Căminul de 5 stele
Luana Ibacka

În decorul modern al acestei bucătării perfect upgradate

În decorul modern al acestei bucătării perfect îmbunătăţite/
modernizate

Lexic: folosirea englezismului upgradat în locul adjectivului corespondent din limba română îmbunătăţit/(contextual) modernizat.

14.IX.2008

11.46

Căminul de 5 stele
Luana Ibacka

În funcţie de parametrii cărnii şi ale legumelor

În funcţie de parametrii cărnii şi ai legumelor

Sintaxă: pronumele semiindependent ar fi trebuit să preia informaţia de gen şi număr de la substantivul parametrii (genul masculin, numărul singular).

14.IX.2008

12.23

Căminul de 5 stele
Luana Ibacka

Alina Guţu – Director magazin

Alina Guţu – Director de magazin/Directorul magazinului

Sintaxă: nemarcarea relaţiilor sintactice.

14.IX.2008

12.27

Căminul de 5 stele
Luana Ibacka

În cu totul altfel de [montiuri]

În cu totul altfel de [monturi]

Ortoepie: pronunţie greşită a substantivului monturi. Pronunţia din limba română nu este aceeaşi cu cea din limba franceză /mɔ̃tyʀ/.

15.IX.2008

19.23

6! Vine presa
Roxana Iliescu

Românii cum sunt consideraţi ca şi coafuri afară?

Românii cum sunt consideraţi afară în ceea ce priveşte coafurile?

Sintaxă: introducerea greşită a unui „şi” parazitar pentru evitarea cacofoniei.

18.IX.2008

22.19

Naşul
Radu Moraru

Rămâneţi cu ei pe telefon

Rămâneţi cu ei la telefon

Sintaxă: folosirea prepoziţiei pe într-un context neadecvat.

18.IX.2008

22.42

Naşul
Radu Moraru

O familie de patru membri le-au venit o mie de lei pe lună

Unei familii de patru membri i-au venit o mie de lei pe lună

Sintaxă: anacolut (folosirea formei de nominativ-acuzativ în locul celei de dativ); dezacord: pronumele clitic (i)preia informaţia de număr de la substantivul familie, de aceea are formă de singular.

19.IX.2008

19.11

6! Vine presa
Roxana Iliescu

Ceea ce-ţi doresc şi dumneavoastră

Ceea ce vă doresc şi dumneavoastră

Sintaxă: dezacord; pronumele cu formă neaccentuată este coreferenţial cu pronumele dumneavoastră, de persoana a II-a plural, deci forma acestuia ar trebui să fie vă. Greşeala s-a produs, probabil, prin neanticiparea exactă a mesajului ce urma să fie rostit, din contaminarea a două structuri: ce-ţi doresc şi ţie şi ce vă doresc şi dumneavoastră.

21.IX.2008

11.32

Căminul de 5 stele
Luana Ibacka

Hai să vorbim de grădină, pentru că este clue-ul acestei proprietăţi

Hai să vorbim despre grădină, pentru că este punctul forte al acestei proprietăţi

Lexic: folosirea substantivului englezesc clue în locul unui corespondent din limba română.

21.IX.2008

11.35

Căminul de 5 stele
Luana Ibacka

sau a unei feţe de masă la fel de pierdută în negura vremurilor

sau a unei feţe de masă la fel de pierdute în negura vremurilor

Sintaxă: dezacord în caz între adjectiv (pierdută) şi substantivul determinat faţă de masă, care, în enunţul de faţă, este la cazul genitiv.

21.IX.2008

11.40

Căminul de 5 stele
Luana Ibacka

Spaţiu de un verde bine aspectat

Spaţiu de un verde frumos

Lexic: adjectivul aspectat nu este inclus în dicţionarele esenţiale ale limbii române. Dicţionarul de neologisme menţionează doar verbul a aspecta, cu sensul (rar, despre  edificii, planete) a fi orientate într-o altă direcţie.

21.IX.2008

11.48

Căminul de 5 stele
Luana Ibacka

Este imaculată, are un touch irezistibil

Este imaculată, este irezistibilă la atingere

Lexic: folosirea englezismului touch în locul corespondentului său
românesc, substantivul atingere.

21.IX.2008

12.04

Căminul de 5 stele
Luana Ibacka

Anul acesta au fost decât trei pavilioane

Anul acesta nu au fost decât trei pavilioane

Sintaxă: adverbul decât se foloseşte doar în contexte negative (cu verbul la forma negativă).

21.IX.2008

12.08

Căminul de 5 stele
Luana Ibacka

Oricum, vroiam să menţionez

Oricum, voiam să menţionez

Morfologie: Forma de imperfect vroiam este un hibrid între voiam (de la verbul a voi) şi vream (de la verbul a vrea); forma corectă de imperfect a verbului a voi este fără [r].

Recomandări
Punctuaţie:
În afara oricărui pericol. (2.IX, 19.07, titlu pe ecran); recomandat: În afara oricărui pericol (finalul titlurilor nu se marchează grafic prin „punct”).
Stilistică:
„Îi controlează pe ăştia care dau cu jula” (18.IX, 22.23) – recomandat: Îi controlează pe ăştia care fură (exprimare argotică; în argou, a da cu jula înseamnă „a fura”).
„În Ilfov rupe Irina Loghin” (18.IX, 22.55) – recomandat: În Ilfov, Irina Loghin conduce (exprimarea este nepotrivită în contextul unei emisiuni televizate).